Mildred Doran

Mildred Doran (1905–1927) var en canadisk luftfartsentusiast som var den eneste kvinnen som deltok i Dole Air Race i 1927. Hun er kjent for å være den første kvinne som fløy fra California til Hawaii. Sammen med sitt mannskap og flere andre fly forsvant hun under konkurransen.

 Liv og forsvinning 
Doran ble født i 1905 i Flint, Michigan til bonde William Doran. Hennes mor døde i 1922 da hun var 16 år gammel. Hun oppdro sin yngre søster, Helen og hadde to brødre,  William og Floyd. Doran arbeidet seg gjennom videregående skole som telefonoperatør og ble uteksaminert i 1924. En lokal forretningsmann, eieren av Lincoln Petroleum Company, William Malloska hørte om henne og betalte for hennes lærerutdannelse ved Michigan State Normal School. Da hun var 22 år gammel og arbeidet som skolelærer i Caro, Michigan, så hun et lokalt airshow og ble interessert i flyvning.

 Dole Air-Race 
Doran overbeviste Malloska om å få delta i Dole Air Race. Hun overtalte ham til å la henne få fly sammen med ham. Flyet, en dobbeldekker Buhl AirSedan fikk navnet Miss Doran til hennes ære. Piloten var John «Auggy» Pedlar og navigatøren var Vilas Knope. Til tross for motorproblemer tidlig i løpet, og forsøk fra mannskap og publikum på å overtale henne til Ikke å bli med, deltok Doran. Etter at andre deltakere ankom Hawaii, hørte man intet fra Miss Doran eller hennes mannskap. Det ble lett, både av Hæren og Marinen, og et av de andre konkurrerende fly som deltok forsvant også.

Løpets sponsor, James Dole tilbød 20 000 dollar for å finne de savnede flyene, Malloska la til 10 000. William Randolph Hearst tilbød også en belønning. Det var mange som hyllet Doran etter hennes død. Ontario, Canada oppkalte en innsjø til hennes ære og Doran Tower ble bygget ved siden av Lincoln-Field i Flint. Tårnet ble ødelagt i 1973 fordi eieren ikke lenger kunne betale skatter og avgifter på tårnet.

To uker etter Mildred Doran forsvant, omkom en annen kvinne Prinsesse Anne av Löwenstein i en annen Atlanterhavsflyvning

 Referanser 

 Litteratur
 John Tayman: The Colony: The Harrowing True Story of the Exiles of Molokai. Utgiver: Simon and Schuster|isbn 978-1-4165-5192-8
 Robert F. Paul: Michigan Aircraft Manufacturers. Utgiver:Arcadia Publishing|isbn=978-1-4396-3514-8
 Lawrence R. Gustin: Picture history of Flint: the Flint journal centennial, 1876-1976. Utgiver:Eerdmans. isbn=978-0-8028-7036-0
 Kathleen L. Brooks: United States Women in Aviation, 1919-1929. Utgiver:Smithsonian Institution Press

Kategori:Flyvere fra USA
Kategori:personer fra Renfrew County i Ontario
Kategori:Personer fra Flint